Diari Oficial de la Generalitat Valenciana


Sumari del DOGV 2331, del 24-08-1994 (1994/832248)

ORDRE de 26 de juliol de 1994, de la Conselleria d'Educació i Ciència, per la qual s'autoritza la implantació del segon cicle d'Educació Infantil en diversos centres docents privats.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/26/(3)/dof/vci/html**

### Dades del document

Número de DOGV
:   2331

Data del DOGV
:   24-08-1994

Secció del DOGV
:   DISPOSICIONS GENERALS

Número del document
:   1994/832248


Data del document
:   26-07-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juliol de 1994, de la Conselleria d'Educació i Ciència, per la qual s'autoritza la implantació del segon cicle d'Educació Infantil en diversos centres docents privats. [94/5821]  
Examinats els expedients incoats a instància dels titulars dels centres que s'assenyalen en l'annex, en sol·licitud d'autorització per a implantar el segon cicle d'Educació Infantil.  
Atès que la Unitat d'Inspecció Educativa ha emès informe favorable sobre totes les sol·licituds.  
Atès que tots els centres tenen almenys tres unitats de Pre-escolar autoritzades, la qual cosa els permet la impartició del segon cicle d'Educació Infantil en els termes establerts en la disposició transitòria tercera, apartat a), del Reial Decret 1004/1991, de 14 de juny.  
Vista la Llei Reguladora del Dret a l'Educació; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle d'Educació Infantil en la Comunitat Valenciana, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar la implantació del segon cicle d'Educació Infantil en cadascun dels centres recollits en l'annex, amb la consegüent configuració del centre, que tindrà el nombre d'unitats i capacitat que s'hi especifiquen.  
Segon  
Modificar la denominació genèrica dels actuals centres d'Educació Pre-escolar inclosos en l'annex, que d'ara endavant serà la de «Centre d'Educació Infantil, segon cicle».  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIó FINAL  
Aquesta ordre entrarà en vigor a l'inici del curs acadèmic 1994/95.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 26 de juliol de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Juan XXIII.  
Titular: Profesores Reunidos de EnseÑanza, SL.  
Codi: 47374811.  
Domicili: C/ Víctor de la Serna, 37-39, 3r.  
Localitat: Alacant.  
Província: Alacant.  
Nombre d'unitats autoritzades de Pre-escolar: 3.  
Capacitat del centre en el nivell d'Educació Infantil 2n cicle: 3 unitats i 75 llocs escolars de capacitat.  
Centre: Santísimo Sacramento.  
Titular: RR. Adoratrices Esclavas del Santísimo Sacramento.  
Codi: 22544404.  
Domicili: avinguda de Xixona, 54-56.  
Localitat: Alacant.  
Província: Alacant.  
Nombre d'unitats autoritzades de Pre-escolar: 3.  
Capacitat del centre en el nivell d'Educació Infantil 2n cicle: 3 unitats i 75 llocs escolars de capacitat.  
Centre: Parvulario Bambi.  
Titular: Josefa Pedraza Roselló i Josefa Belenguer Quintana.  
Codi: 22285473.  
Domicili: partida del Tossal Gros, 23.  
Localitat: Dénia.  
Província: Alacant.  
Nombre d'unitats autoritzades de Pre-escolar: 4.  
Capacitat del centre en el nivell d'Educació Infantil: 3 unitats de 2n. cicle i 75 llocs escolars, capacitat del centre en el nivell de Pre-escolar-Jardí d'Infància: 1 unitat i 35 llocs escolars.  
Centre: La Nostra Escola Comarcal.  
Titular: Sociedad Cooperativa Nostra Escola Comarcal.  
Codi: 25769656.  
Domicili: partida de les Canyades, s/n.  
Localitat: Picassent.  
Província: València.  
Nombre d'unitats autoritzades de Pre-escolar: 3.  
Capacitat del centre en el nivell d'Educació Infantil 2n cicle: 3 unitats i 75 llocs escolars de capacitat.  
Centre: Ave María de PeÑarrocha.  
Titular: Fundación E.E Ave María de PeÑarrocha.  
Codi: 84607437.  
Domicili: C/ Casas de Contell, 1.  
Localitat: València.  
Província: València.  
Nombre d'unitats autoritzades de Pre-escolar: 6.  
Capacitat del centre en el nivell d'Educació Infantil 2n cicle: 6 unitats i 150 llocs escolars de capacitat.


Còpia Permalink ELI